Ole Olsen Scheistrøen

Ole Olsen Scheistrøen (1833–1921) var en norsk arkitekt og byggmester.Informasjonen om Scheistrøens liv og virke er hentet fra Norsk kunstnerleksikon, b. 3  (1986), der det ikke er spesielt opplyst om andre kilder Scheistrøen hadde ingen formell arkitektutdanning og brukte selv helst byggmestertittelen, men han tegnet (og oppførte) bortimot 50 norske kirker,Dancke, Trond (2000) Norske arkitekter før 1914, s. 4. Oslo, Norsk arkitekturmuseum. ISBN 82-91773-06-8 i tillegg til at han oppførte 12 kirker etter tegninger av andre arkitekter, deriblant seks tegnet av Jacob Wilhelm Nordan.Pedersen (1986)

Scheistrøen gikk i lære hos sin far, som var husmann og snekker, og arbeidet sammen med ham til rundt 1863. Deretter arbeidet han som selvstendig byggmester.

I 1851 vedtok Stortinget en ny lov om kirkers og kirkegårders utvidelse. Et krav i loven var at alle kirker skulle romme minst 3/10 av menigheten. Dette kravet førte til at mange eksisterende kirker måtte ombygges, utvides eller erstattes av nye.Eldal, Jens Christian (2002) «Med historiske forbilder - 1800-tallet», Kirker i Norge, b. 3, s. 13. Oslo, ARFO Dermed ble det mye arbeid både for  arkitekter og byggmestere i tiårene fremover. I perioden 1863–1874 bygget Scheistrøen fire kirker på Nordmøre, tre av dem etter tegninger av J.W. Nordan. Også senere var oppføring av kirker, tegnet av Nordan og andre arkitekter, en viktig del av hans virksomhet.

I 1874 leverte Scheistrøen selv tegninger til Vik kirkeKirken er kalt Vik kirke i enkelte kilder og Sømna kirke i andreEksteriørbilde av Sømna kirke på nrk.no Besøkt 2011-08-20 i Sømna på Helgeland. Dette skal ha vært den første kirken han tegnet selv. Det var en enkel tømmerkirke med dekorative detaljer i nygotikk og sveitserstil, sterkt inspirert av Nordans arkitektur.  Flere av kirkene Scheistrøen senere tegnet, var nærmest kopier av Nordan-bygningene han hadde oppført på Nordmøre.

I 1884 flyttet Scheistrøen og hans kone fra Surnadal til Namsos. De kirkene han tegnet og bygget i Nord-Norge etter at han flyttet, var bygget over samme skjema som Vik kirke.

Scheistrøen skal ha deltatt i gjenreisingen av Namsos etter bybrannen i 1897, men det meste av hans arbeider gikk tapt under bombingen i 1940.

 Referanser og fotnoter 

 Litteratur 
 Pedersen, Svein H (1986) «Scheistrøen, Ole Olsen». I: Norsk kunstnerleksikon, b. 3. Oslo, Universitetsforlaget. ISBN 82-00-06810-2

 Eksterne lenker 


Kategori:Norske arkitekter
Kategori:Norske snekkere
Kategori:Personer fra Surnadal kommune